# data[].attributes.body
Kuinka paljon on enkuksi opiskelijoita

# data[].attributes.body
Liikunnanohjaajakoulutuksen instagram-tili. Ota seurantaan!

# data[].attributes.attachment_link.readable_text
KAMKstart -opinnot tarjoavat toisen asteen opiskelijoille mahdollisuuden saada varma opiskelupaikka Kajaanin ammattikorkeakouluun jo toisen asteen opintojen aikana

KAMKstart on Kajaanin ammattikorkeakoulun uusi opintokokonaisuus, jonka suorittamalla lukio-opiskelijoilla ja ammatillisessa oppilaitoksessa opiskelevilla on mahdollisuus varmistaa valmistumisen jälkeinen opiskelupaikka Kajaanin ammattikorkeakoulussa.

KAMKstart -opinnoissa opiskelija suorittaa 15 opintopistettä haluamaltaan alalta samaan aikaan toisen asteen opintojen kanssa.

Opiskelija voi hakea erillishaussa Kajaanin ammattikorkeakouluun, kun hän on suorittanut vaaditut opinnot ja valmistuu viimeistään hakukeväänä toisen asteen oppilaitoksesta.

Opiskelija sopii KAMKstart -opintoihin hakeutumisesta oman toisen asteen oppilaitoksen opinto-ohjaajan kanssa ennen ilmoittautumista opintoihin.

KAMKstart Liikunnanohjaajaksi -opinnot ovat vuonna 2021 tarjolla vain Kainuun ammattiopiston, Kajaanin lukion, Koulutuskeskus Brahen ja Raahen lukion opiskelijoille.

Huomaathan, että sosiaali- ja terveysalalla sekä liikunta-alalla voi olla erillisiä kelpoisuusvaatimuksia, jotka vaikuttavat opiskelupaikan myöntämiseen. Lisäksi näille aloille voi olla erillinen haastattelu joko ennen opintojen aloittamista tai siinä vaiheessa, kun opiskelija hakee erillishaussa koulutukseen.

KAMKstart -tarjonta 2021-2022

KAMKstart Insinööriksi 15 op

KAMKstart Insinööriksi -opinnoissa mukana on kolme insinööritutkintoa:
- Insinööri (AMK), Konetekniikka
- Insinööri (AMK), Tieto- ja viestintätekniikka
- Insinööri (AMK), Rakennus- ja yhdyskuntatekniikka

KAMKstart Insinööri -opinnoissa suoritetaan yhteensä 15 opintopistettä. Näistä 9 opintopistettä on kaikille pakollisia, yhteisiä opintoja ja näiden lisäksi opiskelija valitsee 6 opintopistettä alakohtaisesti haluamaltaan alalta.

Kaikille pakolliset opinnot:

Intercultural Communication, 3 op

Matematiikka 1, 3 op

Fysiikka 1, 3 op

Osaamistavoitteet: Opiskelija laajentaa fysiikkaan liittyviä ongelmanratkaisutaitojaan kuvaajiin ja niiden tulkintaan sekä tulosten esitystarkkuuteen
Opintojakson sisältö: Fysikaalisiin ilmiöihin tutustuminen mekaniikkaa hyväksikäyttäen. Tutustutaan fysiikassa tarvittavaan matemaattiseen käsitteistöön, yhtälöiden ratkaisemiseen ja graafeihin.
Suoritustapa: Verkko-opinnot
Suoritusaika: Oman aikataulun mukaisesti, opintojakso avautuu keväällä 2022
Arviointi: Numeerinen arviointi 1-5
Opettaja: Arja Sirviö

Alakohtaiset opintojaksot (opiskelija valitsee alakohtaisesti 6 op)

Konetekniikka:

Teollisuuden käynnissäpito tuotannollisessa toiminnassa, 3 op

Osaamistavoitteet: Opiskelija ymmärtää käynnissäpidon ja käyttövarmuuden merkityksen tuotantolaitoksen häiriöttömälle toiminnalle sekä oppii nykyaikaisen kunnossapidon eri periaatteet.
Opintojakson sisältö: Johdatus käynnissäpitoon, kunnossapitotoiminnot, kunnossapidon kannattavuus ja tehokkuus, vikaantuminen, käyttövarmuuden merkitys ja käsitteet, mallinnus- ja analyysimenetelmät, käyttövarmuuslaskenta
Suoritustapa: Verkko-opinnot
Suoritusaika: Opinnot koostuvat verkkoluennoista ja itsenäisistä tehtävistä syksyn 2021 aikana.
Arviointi: Numeerinen arviointi 1-5
Opettaja: Joni Seilonen

Robotiikka, 3op

Osaamistavoitteet: Opiskelija saa yleiskuvan nykyaikaisten robottien käyttömahdollisuuksista kappaletavaratuotannossa ja konepajaympäristössä sekä osaa soveltaa ja ohjelmoida robotteja.
Opintojakson sisältö: Robottitilastot, robottien rakenteet, tarttujat ja työkalut, robottien anturit, robottien käyttö ja ohjelmointi, sovellusesimerkit ja oheislaitteet, robottien liittäminen muihin automaatiojärjestelmiin, robottijärjestelmien turvallisuus.
Suoritustapa: Verkko-opinnot
Suoritusaika: Opinnot koostuvat verkkoluennoista ja itsenäisistä tehtävistä kevään 2022 aikana.
Arviointi: Numeerinen arviointi 1-5
Muuta: Opintojakso on osa opintojaksoa Robotiikan perusteet 5.op
Opettaja: Sami Räsänen

Työturvallisuus, 2op

Ilmastonmuutoksen perusteet, 1 op

Rakennus- ja yhdyskuntatekniikka:

Piirustusmerkinnät, 2 op

Rakennuspiirustus, 4 op

Työturvallisuus, 2op

Tieto- ja viestintätekniikka:

Ohjelmoinnin perusteet (C++), 3 op

Olio-ohjelmointi, 3 op

Ilmoittaudu KAMKstart Insinööriksi -opintoihin
Ilmoittautuminen on auki 30.9.2021 saakka
Pidätämme oikeuden muutoksiin

KAMKstart Liiketaloustradenomiksi 15 op

KAMKstart Liiketaloustradenomiksi -opinnot oikeuttavat opiskelupaikkaan liiketalouden päivä- tai monimuotokoulutukseen.

Opinnoissa suoritetaan seuraavat opintojaksot:

Yritystoiminnan perusteet, 3 op

Liike-elämän matematiikka, 5op

Osaamistavoitteet: Opiskelija hallitsee yritysmaailmassa tarvittavat matematiikan perustaidot sekä osaa käyttää ja soveltaa niitä. Opiskelija osaa hyödyntää myös digitaalisia apuvälineitä.
Opintojakson sisältö: Matematiikan perusasioiden kertaaminen ja matemaattisten valmiuksien luominen.
Kate ja arvonlisävero
Indeksit
Valuutat
Korkolasku sovelluksineen
Koronkorkolasku sovelluksineen
Jaksolliset suoritukset
Luotot
Investointimenetelmät
Talouselämän funktiot (käyttöä, optimointia)
Suoritustapa: Verkko-opinnot tai tentti.
Suoritusaika: Oman aikataulun mukaisesti. Opintojakso avautuu keväällä 2022, tentin voi suorittaa jo syksyllä 2021.
Arviointi: Numeerinen arviointi 5-1

Työelämän viestintätaidot, 3 op

Osaamistavoitteet: Opiskelija tutustuu työelämäviestinnän perusteisiin. Opiskelija arvioi omaa viestintä- ja vuorovaikutusosaamistaan osana ammattitaitoaan ja kehittää sitä edelleen. Opiskelija valmistautuu opintojen ja työelämän kirjallisiin vuorovaikutus- ja viestintätilanteisiin sekä oppii tuottamaan niihin liittyviä dokumentteja. Opiskelija ilmaisee itseään selkeästi ja tavoitteellisesti kirjallisesti eri viestintätilanteissa ja kykenee argumentoimaan vaikuttavasti. Opiskelija hankkii ja arvioi kriittisesti alaansa koskevaa tietoa ja soveltaa sitä uusissa tilanteissa.
Opintojakson sisältö: Viestinnän ja vuorovaikutuksen perusteet.
Työelämän keskeiset asiatekstit (asiakirjastandardi, liikekirjeet, kokous- ja neuvotteluasiakirjat, työnhakuasiakirjat).
Hyvän asiatekstin laadinta ja ominaisuudet (esseet, raportit, mallipohjat, kielenhuolto).
Lähdeviitteiden käyttö ja lähdeluettelon laadinta osana omaa kirjoittamista.
Suoritustapa: Verkko-opinnot
Suoritusaika: Oman aikataulun mukaisesti, opintojakso avautuu syksyllä 2021.
Arviointi: Numeroarviointi 1-5
Muuta: Opintojakso on osa opintojaksoa Työelämän viestintätaidot 5op
Opettaja: Tuula Rajander

Tiedonhaku ja kriittisyys, 1 op

Digitaidot kuntoon, 3 op

Ilmoittaudu KAMKstart Liiketaloustradenomiksi -opintoihin
Ilmoittautuminen alkaa 1.4.2021
Pidätämme oikeuden muutoksiin

KAMKstart Restonomiksi 15 op

KAMKstart Restonomiksi -opinnot oikeuttavat opiskelupaikkaan matkailun päivä- tai monimuotokoulutukseen.

Opinnoissa suoritetaan seuraavat opintojaksot:

Matkailun perusteet, 3op

Osaamistavoitteet: Opiskelija osaa selittää matkailun keskeiset käsitteet ja tietää matkailun historiallisen kehityksen pääpiirteet. Hän ymmärtää käsitteet työntö- ja vetovoimatekijät sekä tunnistaa Suomen ja maailman keskeiset matkailualueet. Opiskelija tunnistaa erilaiset matkailijasegmentit ja osaa luokitella matkailijoita teoreettisten mallien pohjalta. Hän osaa selittää matkailuklusterin avulla matkailualan kytkeytymisen muihin toimialoihin sekä matkailun aluetaloudellisen merkityksen. Opiskelija tutustuu myös matkailualan keskeisiin organisaatioihin.
Opintojakson sisältö: Matkailun peruskäsitteistö
Lähtöalueet, reitit ja kohdealueet
Matkailun työntö- ja vetovoimatekijät
Matkailun motivaatiotekijät
Matkailuklusteri ja matkailun aluetaloudelliset vaikutukset
Matkailun keskeiset organisaatiot
Suoritustapa: Verkko-opinnot
Suoritusaika: Voi suorittaa oman aikataulun mukaisesti, opintojakso avautuu syksyllä 2021
Arviointi: Numeerinen arviointi 0-5
Muuta: Opintojakso on osa opintojaksoa Matkailun perusteet 5op.
Opettaja: Mika Pietarinen

Ilmastonmuutoksen perusteet, 1op

Liike-elämän perusmatematiikka, 3op

Työelämän viestintätaidot, 4 op

Osaamistavoitteet: Opiskelija tutustuu työelämäviestinnän ja vuorovaikutuksen perusteisiin. Opiskelija arvioi omaa viestintäosaamistaan osana ammattitaitoaan ja kehittää sitä edelleen. Opiskelija valmistautuu opintojen ja työelämän erilaisiin viestintätilanteisiin sekä oppii tuottamaan niihin liittyviä dokumentteja ja suullisia esityksiä. Opiskelija ilmaisee itseään selkeästi ja tavoitteellisesti niin suullisesti kuin kirjallisesti eri viestintätilanteissa ja kykenee argumentoimaan vaikuttavasti. Opiskelija hankkii ja arvioi kriittisesti alaansa koskevaa tietoa ja soveltaa sitä uusissa tilanteissa.
Opintojakson sisältö: Viestinnän ja vuorovaikutuksen perusteet.
Ryhmäviestintä, kokoukset, neuvottelut.
Opiskelun ja työelämän suullisen viestinnän tilanteet (esitykset, puheet).
Työelämän keskeiset asiatekstit (asiakirjastandardi, liikekirjeet, kokous- ja neuvotteluasiakirjat, työnhakuasiakirjat).
Hyvän asiatekstin laadinta ja ominaisuudet (esseet, raportit, mallipohjat, kielenhuolto).
Lähdeviitteiden käyttö ja lähdeluettelon laadinta osana omaa kirjoittamista.
Suoritustapa: Verkko-opinnot
Suoritusaika: Oman aikataulun mukaisesti, opintojakso avautuu syksyllä 2021.
Arviointi: Numeerinen arviointi 1-5
Muuta: Opintojakso on osa opintojaksoa Työelämän viestintätaidot 5op
Opettaja: Tuula Rajander

Tiedonhaku ja kriittisyys, 1 op

Osaamistavoitteet: Perehdyt tiedonhaun eri osa-alueisiin ja ymmärrät miksi nämä taidot ovat tärkeitä opintojesi onnistumisen kannalta. Opintojaksolla pääset myös testaamaan omaa osaamistasi.
Opintojakson sisältö: Monikanavainen tiedonhaku, tiedon kriittinen arviointi ja tiedon eettinen käyttö. Opintojen aikana käytössäsi on KAMKin kirjaston sähköiset aineistot.
Suoritustapa: Verkko-opinnot
Suoritusaika: Oman aikataulun mukaisesti, opintojakso avautuu syksyllä 2021.
Arviointi: Hyväksytty - täydennettävä
Opettaja: Riitta-Liisa Karjalainen

Digitaidot kuntoon, 3 op

Osaamistavoitteet: Opiskelija soveltaa esitysgrafiikan, tekstinkäsittely ja taulukkolaskennan toimintoja liike-elämän tarpeisiin.
Opintojakson sisältö: Microsoft 365 toimisto-ohjelmat (Word, Excel, PowerPoint)
Suoritustapa: Verkko-opinnot
Suoritusaika: Oman aikataulun mukaisesti, opintojakso avautuu syksyllä 2021.
Arviointi: Hyväksytty/hylätty
Opettaja: Jani Vattula

Ilmoittaudu KAMKstart Restonomiksi -opintoihin
Ilmoittautuminen alkaa 1.4.2021
Pidätämme oikeuden muutoksiin

KAMKstart Liikunnanohjaajaksi 15 op

KAMKstart Liikunnanohjaajaksi -opinnot oikeuttavat opiskelupaikkaan liikunnan päivä- tai monimuotokoulutukseen, mikäli hakija täyttää liikunnanohjaajakoulutuksen kelpoisuusvaatimukset.
Lue lisää kelpoisuusvaatimuksista ammattikorkeakouluun.fi -sivustolta.

Opinnoissa suoritetaan seuraavat opintojaksot:

Yritystoiminnan perusteet liikunta-alalla, 3 op

Ilmastonmuutoksen perusteet, 1op

Liike-elämän perusmatematiikka, 3 op

Työelämän viestintätaidot, 4 op

Osaamistavoitteet: Opiskelija tutustuu työelämäviestinnän ja vuorovaikutuksen perusteisiin. Opiskelija arvioi omaa viestintäosaamistaan osana ammattitaitoaan ja kehittää sitä edelleen. Opiskelija valmistautuu opintojen ja työelämän erilaisiin viestintätilanteisiin sekä oppii tuottamaan niihin liittyviä dokumentteja ja suullisia esityksiä. Opiskelija ilmaisee itseään selkeästi ja tavoitteellisesti niin suullisesti kuin kirjallisesti eri viestintätilanteissa ja kykenee argumentoimaan vaikuttavasti. Opiskelija hankkii ja arvioi kriittisesti alaansa koskevaa tietoa ja soveltaa sitä uusissa tilanteissa.
Opintojakson sisältö: Viestinnän ja vuorovaikutuksen perusteet.
Ryhmäviestintä, kokoukset, neuvottelut.
Opiskelun ja työelämän suullisen viestinnän tilanteet (esitykset, puheet).
Työelämän keskeiset asiatekstit (asiakirjastandardi, liikekirjeet, kokous- ja neuvotteluasiakirjat, työnhakuasiakirjat).
Hyvän asiatekstin laadinta ja ominaisuudet (esseet, raportit, mallipohjat, kielenhuolto).
Lähdeviitteiden käyttö ja lähdeluettelon laadinta osana omaa kirjoittamista.
Suoritustapa: Verkko-opinnot
Suoritusaika: Oman aikataulun mukaisesti, opintojakso avautuu syksyllä 2021.
Arviointi: Numeerinen arviointi 1-5
Muuta: Opintojakso on osa opintojaksoa Työelämän viestintätaidot 5op
Opettaja: Tuula Rajander

Tiedonhaku ja kriittisyys, 1 op

Osaamistavoitteet: Perehdyt tiedonhaun eri osa-alueisiin ja ymmärrät miksi nämä taidot ovat tärkeitä opintojesi onnistumisen kannalta. Opintojaksolla pääset myös testaamaan omaa osaamistasi.
Opintojakson sisältö: Monikanavainen tiedonhaku, tiedon kriittinen arviointi ja tiedon eettinen käyttö. Opintojen aikana käytössäsi on KAMKin kirjaston sähköiset aineistot.
Suoritustapa: Verkko-opinnot
Suoritusaika: Oman aikataulun mukaisesti, opintojakso avautuu syksyllä 2021.
Arviointi: Hyväksytty - täydennettävä
Opettaja: Riitta-Liisa Karjalainen

Digitaidot kuntoon, 3 op

Ilmoittaudu KAMKstart Liikunnanohjaajaksi -opintoihin
Ilmoittautuminen alkaa 1.4.2021
Pidätämme oikeuden muutoksiin

KAMKstart Sairaanhoitajaksi / KAMKstart Terveydenhoitajaksi 15 op

KAMKstart opinnot sairaan- tai terveydenhoitajaksi toteutetaan seuraavan kerran toukokuun ja elokuun 2021 välillä.

KAMKstart sairaan- tai terveydenhoitajaksi -opinnoissa suoritetaan opinnot, jotka voidaan hyväksilukea tutkintoon, riippumatta hakeutuuko opiskelemaan sairaanhoitajan vai terveydenhoitajan tutkinto-opintoihin. KAMKstart Sairaanhoitajaksi/terveydenhoitajaksi -opinnot oikeuttavat opiskelupaikkaan joko sairaan- tai terveydenhoitajan päivä- tai monimuotokoulutukseen, mikäli hakija täyttää sairaan- ja terveydenhoitajan koulutuksen kelpoisuusvaatimukset.
Lue lisää kelpoisuusvaatimuksista ammattikorkeakouluun.fi -sivustolta.
Opinnot suoritetaan ryhmän yhteisen aikataulun mukaisesti loppukevään ja alkusyksyn 2021 välisenä aikana. Opintoihin liittyvä kontaktiopetus ajoittuu loppukevääseen sekä alkusyksyyn, kesällä opiskellaan itsenäisesti. Kontaktiopetus järjestetään mahdollisuuksien mukaan lähiopetuksena koululla, ajankohtaisen koronatilanteen mukaan kuitenkin tarvittaessa etäyhteyksin.
Opinnoissa suoritettaan seuraavat opintojaksot:
Opiskelu ammattikorkeakoulussa, 2 op

Osaamistavoitteet: Opiskelija osaa tunnistaa ja arvioida opiskelutaitojaan ja edistää omaa ja opiskeluyhteisönsä hyvinvointia. Opiskelija kykenee vuorovaikutukseen ja osoittaa yhteistoiminnallisia oppimisen taitojaan.
Opiskelija osaa käyttää oman opiskelunsa tukena digitaalisia sovellusohjelmia ja työvälineitä ja kehittyy kirjallisessa viestinnässä ja asiakirjoittamisessa.
Opintojakson sisältö: Opiskelu ammattikorkeakoulussa, yhteisöllisen oppimisen valmiudet, kirjalliset tehtävät ja tutkiva kirjoittaminen
Suoritustapa: Luennot ja itsenäisesti opiskeltavat harjoitustehtävät
Arviointi: Numeerinen arviointi 1-5
Opettajat: Riitta Sievänen ja Mirja Puumalainen-Tampio

Etiikka hoitotyössä, 2 op

Osaamistavoitteet: Opiskelija omaksuu hoitotyön eettisen arvoperustan ja potilaiden oikeuksia ja velvollisuuksia koskevan lainsäädännön. Opiskelija tunnistaa kulttuurin merkityksen potilaan hoidossa.
Opintojakson sisältö: Eettisyys hoitotyössä, hoitotyön arvot ja eettiset periaatteet ja ohjeet, ihmisarvo ja ihmisoikeudet, holistinen ihmiskäsitys hoitotyön lähtökohtana, keskeiset etiikan teoriat. Potilaan oikeuksiin liittyvä lainsäädäntö ja hoitotyön ammatinharjoittamista koskeva lainsäädäntö.
Suoritustapa: Luennot ja itsenäisesti opiskeltavat harjoitustehtävät
Arviointi: Numeerinen arviointi 1-5
Opettaja: Opettaja ilmoitetaan myöhemmin

Ohjaaminen terveyden edistämisessä, 2 op

Osaamistavoitteet: Opiskelija tietää ohjauksen ja opetuksen filosofiset, eettiset ja pedagogiset lähtökohdat ja niiden merkityksen toteuttaessaan ohjausta ja opetusta. Opiskelija osaa suunnitella, toteuttaa ja arvioida ohjausta ja opetusta asiakas- ja ryhmälähtöisesti yhteistyössä muiden asiantuntijoiden kanssa. Opiskelija osaa käyttää tarkoituksenmukaisesti asiakaslähtöisiä opetus- ja ohjausmenetelmiä sekä opetus- ja ohjausmateriaaleja.
Osaa hyödyntää sosiaalista mediaa hoitotyössä sekä erottaa yksityisen ja ammatillisen roolin sosiaalisen median käytössä. Opiskelija kykenee suunnittelemaan, toteuttamaan ja arvioimaan terveyden ja toimintakyvyn edistämisen interventioita yksilö-, ryhmä ja yhteisötasoilla hyödyntäen moniasiantuntija- ja moniammatillista verkostoa. Opiskelija tietää kulttuurin ja taiteen merkityksen hyvinvoinnin edistämisessä ja osaa hyödyntää sitä suunnitellessaan terveyden ja toimintakyvyn edistämisen interventioita.
Opintojakson sisältö: Erilaiset oppimisnäkemykset ja niiden merkitys sekä eettiset näkökohdat ohjaus- ja opetusprosessissa, ohjaus- ja opetusprosessi: tarpeen arviointi, suunnittelu, toteutus, arviointi ja kirjaaminen, ohjaus- ja opetusmenetelmät ja muodot sekä ohjaus ja viestintä tieto- ja viestintätekniikkaa (digitaaliset ratkaisut) hyödyntäen.
Suoritustapa: Luennot ja itsenäisesti suoritettavat opinnot verkossa
Arviointi: Numeerinen arviointi 1-5
Opettaja: Sanni Vuorinen

Seksuaaliterveys, 2 op

Opintojakson osaamistavoitteet ja sisältö: Tavoitteet ja sisältö koostuvat valtakunnallisen ohjelman mukaan.
Suoritustapa: Luennot ja itsenäisesti suoritettavat opinnot verkossa
Arviointi: Numeerinen arviointi 1-5
Opettaja: Tiina Rissanen

Potilasturvallisuus ja hoitotyön dokumentointi, 2 op

Osaamistavoitteet: Opiskelija tietää hoitotyön päätöksentekoprosessin vaiheet ja soveltaa päätöksentekoprosessin vaiheita tarkoituksenmukaisesti hoitotyön rakenteisessa dokumentoinnissa.
Opiskelija määrittelee hoitotyön tarpeen, tavoitteet, toteutuksen ja arvioinnin hoitotyön päätöksentekoprosessin mukaisesti.
Opiskelija tunnistaa hoitotyön dokumentoinnin osana potilaan/asiakkaan kokonaishoitoa.
Opiskelija omaksuu hoitotyön dokumentointiin liittyvän lainsäädännön ja osaa kirjata hoitotyön prosessin rakenteisesti yhtenäisillä luokituksilla.
Opiskelija tunnistaa kirjaamisen perusvaatimukset ja kielen merkityksen hoitotyön dokumentoinnissa.
Opiskelija osaa nimetä, kuvailla potilasturvallisuuden käsitteenä ja selittää potilasturvallisuuteen vaikuttavia tekijöitä.
Turvallisuus ja riskien hallinta: ymmärtää toimintayksikön turvallisuuden hallinnan periaatteet ja vastuunsa niiden edistämisessä.
Potilasturvallisuus: ymmärtää ammatillisen vastuunsa potilasturvallisuuden varmistamisessa ja edistämisessä.
Opintojakson sisältö: Hoitotyön päätöksentekoprosessi, hoitotyön dokumentointiin liittyvä lainsäädäntö ja ohjeistus, potilasturvallisuus
Suoritustapa: Luennot, harjoitukset ja itsenäisesti suoritettavat opinnot.
Arviointi: Numeerinen arviointi 1-5
Opettaja: Opettaja ilmoitetaan myöhemmin

Minisimulaatiot 1 op

Opintojakson sisältö: Näyttöön perustuvaa, potilasturvallista hoitotyötä harjoitellaan simulaation ja pakopelin keinoin.
Opintojakson tavoitteet: Opiskelija tietää näyttöön perustuvan, potilasturvallisen hoitotyön periaatteet. Opiskelija oppii ratkaisemaan ongelmia tiimityönä ja oppii arvioimaan osaamistaan ammatillisesti.
Suoritustapa: Aktiivinen osallistuminen harjoituksiin, Moodle-tehtävät ja tentit.
Suoritusaika: Kontaktiopetus. Opintojakso suoritetaan yhden lähipäivän aikana. Ennen tätä valmistaudutaan päivään ennakkotehtävien avulla.
Arviointi: Numeerinen arviointi 1-5
Opettaja(t): Taina Romppanen ja Petteri Näsänen

Matematiikan orientoivat opinnot 2 op

Opintojakson osaamistavoitteet: Opiskelija hallitsee tarvittavat matematiikan perustaidot ja osaa käyttää ja soveltaa niitä hoitotyössä.
Opintojakson sisältö: Matematiikan perusasioiden kertaus ja matemaattisten valmiuksien luominen lääkehoitoon
*Laskusääntöjen kertaus
*Laatumuunnokset
*Tabletti ja liuoslaskut
*painon mukaan annostus ja tiputusnopeus
*Prosenttiliuoslaskut
Suoritustapa: Luennot ja harjoitukset, itsenäiset tehtävät. Opintojakso on mahdollista suorittaa myös testillä.
Suoritusaika: Opintojakson suoritus tapahtuu loppukevään ja alkusyksyn 2021 välisenä aikana.
Opettaja: Mervi Ruotsalainen

Digitaaliset valmiudet 2 op

Ilmoittaudu KAMKstart Sairaanhoitajaksi / Terveydenhoitajaksi -opintoihin
Ilmoittautuminen päättyy 30.4.2021

Lisätietoja:
Suunnittelija
Anu Piirainen
Sosiaali- ja terveysala
puh. 044 7101 395
anu.piirainen(at)kamk.fi

Pidätämme oikeuden muutoksiin

Miten ja milloin opintoihin ilmoittaudutaan?

Miten haen KAMKiin, kun olen suorittanut KAMKstart -opinnot

Suoritettuasi KAMKstart -opinnot (15 op) ja kun olet saanut valmiiksi ylioppilastutkinnon tai saat lukion päättötodistuksen tai olet saanut suoritettua toisen asteen ammatillisen perustutkinnon, voit hakea tutkinto-opiskelijaksi Kajaanin ammattikorkeakouluun erillishaussa. Hakeminen tapahtuu Opintopolku.fi -palvelussa. KAMKstart -opintojen kautta KAMKiin hakevien erillishaku järjestetään joka vuosi toukokuun sekä marraskuun alussa. Mikäli sinut hyväksytään erillishaussa Kajaanin ammattikorkeakoulun opiskelijaksi ja otat opiskelupaikan vastaan erikseen määritellyn määräajan puitteissa, ensimmäisen vuoden opinnot alkavat seuraavan lukukauden alussa.

Huomaathan, että voit hakea myös yhteishaussa, mutta silloin opiskelupaikka ei ole varmistettu, kuten KAMKstart -erillishaussa. Yhteishaussa hakiessasi osallistut tavalliseen yhteishaun valintatapoihin.
Lisätietoja hakemisesta voit kysyä hakijapalveluistamme:
hakijapalvelut@kamk.fi
044 7101 648, 044 7101 229

# data[].attributes.attachment_link.description
KAMKstart -opinnot tarjoavat toisen asteen opiskelijoille mahdollisuuden saada varma opiskelupaikka Kajaanin ammattikorkeakouluun jo toisen asteen opintojen aikana KAMKstart on Kajaanin ammattikorkeakoulun uusi opintokokonaisuus, jonka suorittamalla lukio-opiskelijoilla ja ammatillisessa oppilaitoksessa opiskelevilla on mahdollisuus varmistaa valmistumisen jälkeinen opiskelupaikka Kajaanin ammattikorkeakoulussa. KAMKstart -opinnoissa opiskelija suorittaa 15 opintopistettä haluamaltaan alalta samaan aikaan toisen asteen opintojen kanssa.